
RAPORT DE SPECIALITATE


           Subsemnata Nedelcu Mariana Camelia,  Șef serviciu buget finanțe contabilitate resurse umane salarizare impozite și taxe, am analizat Proiectul de hotărâre privind rectificarea bugetului de venituri și cheltuieli al Liceului tehnologic ,,Teodor Diamant ” Orasul Boldesti-Scaeni  pe anul 2025.  
                                    
          Proiectul a fost întocmit conform prevederilor legale:
- Ordonanța de Urgență nr.57/2019 - privind Codul administrativ
- Legea nr.273/2006 - privind finanțele publice locale
- Legea nr.198/2023- Legea invatamantului preuniversitar 

           Rectificarea a fost întocmită ca urmare a reorganizării, prin operatiunea fuziunii prin absortie, a unitătilor de invatămant preuniversitar de stat si in consecintă, a retelei scolare a unitătilor de invătamant preuniversitar de la nivelul UAT Oraș Boldești-Scăeni. 
	Astfel Liceul Tehnologic ,,Teodor Diamant,,  va functiona ca unitate de invătamant cu personalitate juridică proprie si va avea ca structuri arondate Scoala Gimnazială Nr.2, Oraș Boldesti-Scăeni, Gradinița cu Program Normal Nr.2, Oraș Boldesti-Scăeni, Gradinița cu Program Normal Nr.3, Oraș Boldești-Scăeni, Gradinița cu Program Prelungit Nr.5, Oraș Boldești-Scăeni si Creșa de copii, Oraș Boldești-Scăeni.          
[bookmark: _Hlk209164638]              Pentru respectarea prevederilor legale, toată activitatea din punct de vedere bugetar şi a execuţiei bugetare pentru anul 2025 aferentă unităţii de învăţământ absorbite, Școala nr.2 oraș Boldești Scăeni,  se transferă şi se comasează cu activitatea unităţii de învăţământ cu personalitate juridică absorbantă , Liceul tehnologic ,, Teodor Diamant,, oraș Boldești Scăeni,  respectiv bugetul unităţii  cu personalitate juridică se majorează cu bugetul aprobat al unităţii absorbite pe cele două surse de finanţare. 
	Din punct de vedere al execuţiei toate plăţile efectuate până la data de 31 august 2025 se preiau pe seama unităţii absorbante, astfel încât toată activitatea financiar contabilă şi de angajamente pentru anul 2025 se preia şi se înregistrează în documentele financiar-contabile ale unităţii absorbante, prin retragerea creditelor bugetare deschise totale pentru anul 2025, de la unitatea  care îşi pierde personalitatea juridică şi repartizarea acestora pe seama unităţii absorbante.
            Potrivit prevederilor legale cu privire la sistemul naţional unic de raportare
FOREXEBUG, bugetul aprobat pentru anul 2025 pe cele două surse de finanţare buget local şi buget finanţat integral din venituri proprii, precum şi execuţia bugetară la data de 31.08.2025 şi balanţa contabilă încheiată la 31.08.2025, pentru unitatea de învăţământ care îşi pierde personalitatea juridică , Școala nr.2 oraș Boldești Scăeni,  se preiau de către unitatea de învăţământ absorbantă, Liceul tehnologic ,, Teodor Diamant,, oraș Boldești Scăeni. 
       In luna septembrie 2025 ,  în baza execuţiei bugetare la 31.08.2025 se aprobă efectuarea redistribuirii creditelor bugetare şi a plăţilor efectuate pentru toate operaţiunile de plăţi care vor fi supuse regularizărilor, în vederea preluării
bugetului aprobat pe anul 2025 cât si a plăţilor efectuate ale unităţii care îşi pierde
personalitatea juridică în urma reorganizării.
       Operaţiunile bugetare necesare se vor efectua etapizat în funcţie de operaţiunile de transfer efectuate de către Trezorerie în raport cu creditele transferate şi operaţiunile în CAB.
             Respectând  prevederile legale în vigoare, proiectul de hotărâre mai sus menționat poate fi supus aprobării Consiliului Local.

